b'\n_START_ARTICLE_\nChris Benoit\n_START_PARAGRAPH_\nChristopher Michael Benoit (21. toukokuuta 1967 Edmonton, Alberta, Kanada \xe2\x80\x93 24. kes\xc3\xa4kuuta 2007 Atlanta, Yhdysvallat) oli kanadalainen showpainija, joka esiintyi ECW:ss\xc3\xa4, WCW:ss\xc3\xa4 ja WWE:ss\xc3\xa4. H\xc3\xa4n oli 180 cm pitk\xc3\xa4 ja painoi kuollessaan 106 kg._NEWLINE_Chris Benoit otteli viimeisen televisioidun ottelunsa Elijah Burkea vastaan 19. kes\xc3\xa4kuuta 2007. Maanantaina 25. kes\xc3\xa4kuuta 2007 Benoit ja h\xc3\xa4nen perheens\xc3\xa4 l\xc3\xb6ydettiin kuolleena kotoaan. My\xc3\xb6hemmin viranomaiset vahvistivat, ett\xc3\xa4 Benoit oli surmannut edellisen viikonlopun aikana vaimonsa, poikansa ja lopulta itsens\xc3\xa4.\n_START_SECTION_\nKuolema\n_START_PARAGRAPH_\nChris Benoit olisi otellut CM Punkia vastaan Vengeancessa sunnuntaina 24. kes\xc3\xa4kuuta 2007 ECW maailmanmestaruudesta. Benoit j\xc3\xa4tti kuitenkin tapahtuman v\xc3\xa4liin ja kuittasi sen "perheongelmilla". CM Punk kohtasi Benoit\xe2\x80\x99n sijasta Johnny Nitron._NEWLINE_Poliisit tekiv\xc3\xa4t tarkastusk\xc3\xa4ynnin Benoit\xe2\x80\x99n kotiin maanantaina 25. kes\xc3\xa4kuuta, koska WWE:n johto oli ilmoittanut, ett\xc3\xa4 Benoit\'aan ei oltu saatu mit\xc3\xa4\xc3\xa4n yhteytt\xc3\xa4 pitk\xc3\xa4\xc3\xa4n aikaan. _NEWLINE_Poliisit l\xc3\xb6ysiv\xc3\xa4t sis\xc3\xa4lt\xc3\xa4 talosta Chrisin, t\xc3\xa4m\xc3\xa4n 43-vuotiaan vaimon Nancyn (s. 21. toukokuuta 1964) ja 7-vuotiaan pojan Danielin (s. 23. kes\xc3\xa4kuuta 2000 ) kuolleena. Benoit\xe2\x80\x99n ep\xc3\xa4iltiin alusta asti murhanneen Nancyn ja Danielin ja t\xc3\xa4m\xc3\xa4n j\xc3\xa4lkeen tehneen itsemurhan. WWE raportoi asiasta ensimm\xc3\xa4iseksi organisaation faneille WWE Mobile Alerts Service -palvelun v\xc3\xa4lityksell\xc3\xa4 ja my\xc3\xb6hemmin organisaatio julkaisi virallisilla kotisivuillaan tiedotteen tapahtuneesta._NEWLINE_Chris Benoit\xe2\x80\x99n ja h\xc3\xa4nen perheens\xc3\xa4 kuolintapauksesta valottui hieman lis\xc3\xa4\xc3\xa4 yksityiskohtia tiistaina 26. kes\xc3\xa4kuuta 2007 pidetyn lehdist\xc3\xb6tilaisuuden my\xc3\xb6t\xc3\xa4. Fayette Countyn piirikunnansyytt\xc3\xa4j\xc3\xa4 Scott Ballard vahvisti Benoit\xe2\x80\x99n murhanneen tukehduttamalla vaimonsa perjantaina 22. kes\xc3\xa4kuuta ja poikansa lauantaiaamuna 23. kes\xc3\xa4kuuta sek\xc3\xa4 hirtt\xc3\xa4neen itsens\xc3\xa4 my\xc3\xb6hemmin sunnuntaina 24. kes\xc3\xa4kuuta._NEWLINE_Ruumiinavaustulokset paljastivat my\xc3\xb6hemmin Daniel Benoit\xe2\x80\x99n olleen kuolinhetkell\xc3\xa4\xc3\xa4n Xanax-l\xc3\xa4\xc3\xa4kkeiden vaikutuksen alaisena. Piirikunnansyytt\xc3\xa4j\xc3\xa4 Ballard huomautti, ett\xc3\xa4 kyseist\xc3\xa4 l\xc3\xa4\xc3\xa4kett\xc3\xa4 ei anneta lapsille muulloin kuin poikkeustilanteissa. Ballardin mukaan Chris Benoit huumasi Danielin tarkoituksellisesti kyseisill\xc3\xa4 l\xc3\xa4\xc3\xa4kkeill\xc3\xa4 ennen murhaa._NEWLINE_Nancy Benoit\xe2\x80\x99n elimist\xc3\xb6st\xc3\xa4 l\xc3\xb6ytyi kolmea erilaista huumausainetta; Hydrocodonea, Hydromorphonea ja Xanaxia. Chris Benoit\xe2\x80\x99n uskotaan tarkoituksellisesti huumanneen h\xc3\xa4netkin ennen murhaa._NEWLINE_Kuolinpaikalta ei l\xc3\xb6ytynyt mink\xc3\xa4\xc3\xa4nlaista itsemurhaviesti\xc3\xa4, eik\xc3\xa4 Benoit\xe2\x80\x99n teon motiiveista ole varmuutta._NEWLINE_Benoit\xe2\x80\x99n kotoa l\xc3\xb6ytyi muun muassa anabolisia steroideja, joihin Benoit\xe2\x80\x99lla kerrotaan olleen laillinen resepti. Ruumiinavauksessa kuitenkin selvisi, ett\xc3\xa4 Benoit\'n elimist\xc3\xb6ss\xc3\xa4 ei ollut steroideja kuolinhetkell\xc3\xa4. Ruumiinavauksessa selvisi my\xc3\xb6s, ett\xc3\xa4 Benoit\'lla oli aivovaurio, johon on todenn\xc3\xa4k\xc3\xb6isesti ollut syyn\xc3\xa4 Benoit\'n vapaapainiurasta johtuneet useat hoitamattomat aivot\xc3\xa4r\xc3\xa4hdykset, jotka saattoivat johtua Chrisin "Diving Headbutt" -lopetusliikkeest\xc3\xa4._NEWLINE_Viranomaisten k\xc3\xa4sitys tapahtumien kulusta on selkiintynyt melko pitk\xc3\xa4lle, mutta motiivi puuttuu. Aluksi ep\xc3\xa4iltiin, ett\xc3\xa4 kyseess\xc3\xa4 voisi olla mielen j\xc3\xa4rkkyminen esimerkiksi kasvuhormonien ja steroidien k\xc3\xa4ytt\xc3\xa4misen vuoksi, eli niin sanottu roid rage. Ruumiinavaus paljasti kuitenkin my\xc3\xb6hemmin, ett\xc3\xa4 Chris Benoit ei ollut tekohetkell\xc3\xa4 steroidien vaikutuksen alainen. H\xc3\xa4nen testosteroniarvonsa olivat erikoisen korkealla, mutta siihen on olemassa useita mahdollisia syit\xc3\xa4._NEWLINE_Daniel k\xc3\xa4rsi Fragile-X-oireyhtym\xc3\xa4st\xc3\xa4, joka aiheuttaa kehitysvammaisuutta, ja Chris halusi pit\xc3\xa4\xc3\xa4 sen salassa._NEWLINE_My\xc3\xb6s Benoit\xe2\x80\x99n hyv\xc3\xa4 yst\xc3\xa4v\xc3\xa4, showpainija Eddie Guerrero menehtyi huume- ja alkoholitaustaisiin verisuoniongelmiin noin puolitoista vuotta ennen Chris Benoitia loppusyksyst\xc3\xa4 2005. Chris Benoit\'lla oli Danielin lis\xc3\xa4ksi kaksi lasta edellisest\xc3\xa4 avioliitostaan, poika David (s. 1993) ja tyt\xc3\xa4r Megan (s. 1997)._NEWLINE_Yhdysvaltalainen horrorcore-yhtye Insane Clown Posse julkaisi vuonna 2012 Mighty Death Pop! -levyll\xc3\xa4 kappaleen \'Chris Benoit\'.'